**แนวทางการดำเนินงานการใช้มาตรฐานการศึกษาขั้นพื้นฐานเพื่อการประกันคุณภาพภายในของสถานศึกษา ของกระทรวงศึกษาธิการ ฉบับประกาศใช้ ณ วันที่ 11 ตุลาคม 2559**

**สำนักงานเขตพื้นที่การศึกษามัธยมศึกษา เขต 35**

.....................................................

ตามประกาศกระทรวงศึกษาธิการเรื่อง ให้ใช้มาตรฐานการศึกษาขั้นพื้นฐานเพื่อการประกันคุณภาพภายในของสถานศึกษา ลงวันที่ ๑๑ ตุลาคม ๒๕๕๙ เพื่อใช้เป็นหลักเทียบเคียงสำหรับสถานศึกษา หน่วยงาน  
ต้นสังกัด และสำนักงานเขตพื้นที่การศึกษาในการพัฒนา ส่งเสริม สนับสนุน กำกับดูแล และติดตามตรวจสอบคุณภาพการศึกษาสำนักงานเขตพื้นที่การศึกษามัธยมศึกษา เขต 35 จึงขอให้โรงเรียนดำเนินงานการใช้มาตรฐานการศึกษาขั้นพื้นฐานเพื่อการประกันคุณภาพภายในของสถานศึกษา ตามบริบทของสถานศึกษาและแนวทาง ดังต่อไปนี้

**๑.การสื่อสารและสร้างความเข้าใจ**เกี่ยวกับสาระสำคัญของมาตรฐานการศึกษาฯ แก่คณะครู นักเรียน   
ผู้ปกครอง กรรมการสถานศึกษา และผู้เกี่ยวข้อง ดังนี้

1.1 แจ้งในการประชุมครู ผู้ปกครอง คณะกรรมการสถานศึกษา

1.2 จัดทำเอกสารประชาสัมพันธ์ เช่น จดหมายข่าว แผ่นพับ วารสารประชาสัมพันธ์ เป็นต้น

1.3 เผยแพร่ทางเว็บไซต์ของโรงเรียน หรือ อื่นๆ เช่น facebook page ของโรงเรียน กลุ่มไลน์..... (ระบุ) เป็นต้น

1.4 วิธีการอื่นๆ ระบุ...........................................................................

**๒. การวิเคราะห์และทบทวนความสอดคล้องและความเชื่อมโยง**ของมาตรฐานการศึกษาของสถานศึกษา  
ที่ใช้อยู่เดิมกับมาตรฐานการศึกษาขั้นพื้นฐานฯ ฉบับใหม่ โดย (สพม.35 ได้แนบ“การเทียบเคียง / ความเชื่อมโยงของมาตรฐานการศึกษาขั้นพื้นฐานของสถานศึกษา” ให้ด้วยแล้ว)

2.1 ประชุมปฏิบัติการครู ผู้ปกครอง คณะกรรมการสถานศึกษา

2.2 ใช้แบบสอบถาม ถามผู้เกี่ยวข้อง

2.3 แต่งตั้งคณะทำงานดำเนินการ

2.4 วิธีการอื่นๆ ระบุ...........................................................................

**๓. การกำหนดมาตรฐานการศึกษาระดับขั้นพื้นฐานของสถานศึกษา**  โดย

3.1 เปิดโอกาสให้ผู้มีส่วนเกี่ยวข้องทุกฝ่ายมีส่วนร่วมในการร่วมแสดงความคิดเห็น จากการประชุม โดยใช้แบบสำรวจ/แบบสอบถาม ฯลฯ เป็นต้น

3.2 กำหนดร่างมาตรฐานการศึกษาของสถานศึกษาจาก 3.1 โดยสะท้อนถึงอัตลักษณ์ จุดเน้นของสถานศึกษา และนโยบายของหน่วยงานต้นสังกัด**สามารถมีเพิ่มเติม**นอกเหนือจากที่กระทรวงศึกษาธิการประกาศใช้ได้

3.3 จัดทำประชาพิจารณ์ร่างมาตรฐานการศึกษาของสถานศึกษาจาก 3.2

3.4 จัดทำร่างมาตรฐานการศึกษาของสถานศึกษา ฉบับหลังการประชาพิจารณ์

**๔. การประกาศใช้มาตรฐานการศึกษาของสถานศึกษา** โดย

4.1 นำร่างมาตรฐานการศึกษาของสถานศึกษา ฉบับหลังการประชาพิจารณ์เสนอเพื่อทบทวนที่ประชุมครู ผู้ปกครอง และคณะกรรมการสถานศึกษา

4.2 เสนอที่ประชุมคณะกรรมการสถานศึกษาเพื่อขอความเห็นชอบ

4.3 จัดทำประกาศใช้มาตรฐานการศึกษาระดับขั้นพื้นฐานเพื่อการประกันคุณภาพภายในของสถานศึกษา โดย

4.4 เสนอประกาศฯ ตาม 4.3 ต่อ สพม.35 เพื่อรับทราบ

4.5 เผยแพร่ ประชาสัมพันธ์ประกาศใช้มาตรฐานการศึกษาฯ ให้ผู้เกี่ยวข้องทั้งภายในและภายนอก  
รวมถึงผู้มีส่วนได้ส่วนเสียได้รับทราบและ/หรือนำไปปฏิบัติ

**5. การประกาศค่าเป้าหมายตามมาตรฐานการศึกษาของสถานศึกษา**

5.1 นำร่างมาตรฐานการศึกษาของสถานศึกษา ร่วมกันกำหนดค่าเป้าหมาย ตามแนวทางการกำหนดค่าเป้าหมาย ดังนี้

๑) ศึกษาข้อมูลเดิม ผลการประเมินต่างๆ ที่ผ่านมา เพื่อเป็นข้อมูลฐานในการกำหนดค่าเป้าหมาย

๒) การกำหนดค่าเป้าหมาย แต่ละมาตรฐาน ควรกำหนดเป็น ระดับคุณภาพ ๔ ระดับ เพื่อให้สอดคล้องกับการประเมิน ดังนี้

ระดับ 4 ดีเยี่ยม

ระดับ 3 ดี

ระดับ 2 พอใช้

ระดับ 1 ปรับปรุง

๓) การกำหนดค่าเป้าหมาย ในแต่ละประเด็นพิจารณา จะกำหนดเป็นระดับคุณภาพ หรือเป็น ร้อยละ ตามความเหมาะสมกับบริบทของสถานศึกษา

5.2 เสนอร่างกำหนดค่าเป้าหมายต่อที่ประชุมคณะกรรมการสถานศึกษาเพื่อขอความเห็นชอบ

5.3 จัดทำประกาศกำหนดค่าเป้าหมายมาตรฐานการศึกษาระดับขั้นพื้นฐานเพื่อการประกันคุณภาพภายในของสถานศึกษา

5.4 เสนอประกาศฯ ตาม 4.3 ต่อ สพม.35 เพื่อรับทราบ

5.5 เผยแพร่ประชาสัมพันธ์ ประกาศกำหนดค่าเป้าหมายให้ผู้เกี่ยวข้องได้รับทราบและนำไปปฏิบัติ รวมถึงผู้มีส่วนได้ส่วนเสียได้รับทราบ

**6. การจัดทำแผนพัฒนาคุณภาพการจัดการศึกษาและแผนปฏิบัติการประจำปี**ที่มุ่งสู่มาตรฐานการศึกษาของ

สถานศึกษา ที่สามารถปรับเปลี่ยนแผนพัฒนาคุณภาพการจัดการศึกษาของสถานศึกษาและแผนปฏิบัติการ

ประจำปีระหว่างภาคการศึกษาภายใต้กรอบมาตรฐานใหม่ โดย

6.1 ตั้งคณะทำงานเพื่อทบทวน วิเคราะห์ความสอดคล้องของแผนพัฒนาคุณภาพการจัดการศึกษาและแผนปฏิบัติการประจำปีเดิมกับกรอบมาตรฐานการศึกษาฯ ที่ประกาศใช้ใหม่

6.2 ประชุมปฏิบัติการปรับเปลี่ยนแผนพัฒนาคุณภาพการจัดการศึกษาและแผนปฏิบัติการประจำปีระหว่างภาคการศึกษาภายใต้กรอบมาตรฐานการศึกษาใหม่

6.3 เสนอแผนพัฒนาคุณภาพการศึกษาและแผนปฏิบัติการประจำปี ที่ปรับปรุงแล้ว ต่อ สพม.35 เพื่อรับทราบ โดยให้ส่งเป็นไฟล์และเล่ม 1 ชุด) (เป็นไปตามเกณฑ์ของแนวปฏิบัติตามระบบประกันคุณภาพ 2.11 ระดับ 5 เสนอแผนปฏิบัติการประจำปีต่อคณะกรรมการสถานศึกษาขั้นพื้นฐานให้ความเห็นชอบและรับรู้ร่วมกันอย่างกว้างขวางอย่างมีระบบและแจ้งให้หน่วยงานต้นสังกัดรับทราบ)

6.4อื่นๆ ระบุ...........................................................................

**หมายเหตุ**

เพื่อลดขั้นตอนการดำเนินงาน ข้อ 3, 4 และ 5 เกี่ยวกับการกำหนดมาตรฐานการศึกษาฯ การประกาศมาตรฐานฯ และค่าเป้าหมายฯ สามารถบูรณาการการดำเนินงานไปพร้อมกันได้